Gargarenene

Gargarenene (eller Gargarenserne) var ifølge gresk mytologi en stamme bestående utelukkende av menn. Stammens område var adskilt fra amasonenes områder av fjell. En gang hvert år møttes gargarenene og amasonene i fjellene for å videreføre stammene, etterpå gikk de tilbake til hver sine stammeområder. Noen kilder sier også at amasonene kidnappet, voldtok og drepte gargarenene for reproduksjon av amasonestammen.

Jentebarna ble oppdratt av sine amasonmødre, og opplært i deres sedvanlige skikker som omfattet krig, jakt, ridning og dyrking av jorden. Guttebarna ble sendt til gargarenene eller drept.

Personer fra gresk mytologi